КОМИ РЕСПУБЛИКАЛÖН ОЛАНПАС

**«Коми Республикаын муниципальнöй службалöн öткымын мог йылысь» Коми Республикаса Оланпасö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны «Коми Республикаын муниципальнöй службалöн öткымын мог йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2007, 12 №, 5357 ст.; 2008, 5 №, 212 ст.; 6 №, 281 ст.; 11 №, 624 ст.; 2009, 11 №, 172 ст.; 17 №, 281 ст.; 33 №, 608 ст.; 2010, 6 №, 88 ст.) татшöм вежсьöм:

Коми Республикаын муниципальнöй служба чинын уджалысь муниципальнöй служащöйяслы класснöй чинъяс сетан да кутан пöрадок йылысь положениеын, мый вынсьöдöма Оланпасöн (5 содтöдын):

6 пунктö содтыны татшöм мöд абзац:

«Муниципальнöй служащöйлы, кодлöн эм государственнöй гражданскöй службаса класснöй чин, мукöд государственнöй службаса класснöй чин, дипломатическöй ранг, воинскöй либö торъя чин, вермöны сетны медводдза класснöй чинысь öти тшупöд вылö вылынджык медводдза класснöй чин, мый индöма муниципальнöй службаса чинъяс группаяслы, код дорö пырö муниципальнöй служащöйлöн муниципальнöй службаса чиныс, тайö Положениелöн 5 пунктöн, сэк, кор государственнöй гражданскöй службаса класснöй чинын, мукöд государственнöй службаса класснöй чинын, дипломатическöй рангын, воинскöй либö торъя чинын уджалöмыс кык воысь абу этшаджык.».

**2 статья.** Тайö Оланпасыс вынсялö сійöс официальнöя йöзöдöмсянь дас лун бöрын.

Коми Республикаса Юралысь В.М. Гайзер

Сыктывкар

2010 вося рака тöлысь 29 лун

17-РЗ №

Исакова 1 342 пас